รู้สึกเสียวแบล๊บที่ขอบหัวอวัยวะเพศครับ ส่วนใหญ่จะเป็นตอนมีเพศสัมพันธุ์กับตอนหลังมีเพศสัมพันธุ์ พอตอนมีเพศสัมพันธุ์จะรู้สึกเสียวแบล๊บขึ้นมามากแล้วทำให้คลั่งไวจนทำให้รู้สึกผิดปกติ (แต่อารมณ์ยังไม่หมดเหมือนมันเสียวแบล๊บขึ้นมาจนทำให้คลั่ง) พอลองจับที่ขอบหัวก็รู้สึกเสียวแบล๊บขึ้นมาตลอด ตรงขอบหัวจะมีเหมือนขุยขาวๆอยู่รอบๆครับ แต่ไม่มีอาการคันหรือแสบอะไรนอกจากเสียวแบล๊บ อยากทราบว่าเกิดจากสาเหตุอะไรและมีวอธีรักษาเบื้องต้นไหมครับ
สวัสดีค่ะ อาการเจ็บเสียวๆบริเวณอวัยวะเพศดังกล่าวมานั้น อาจจะเกิดจาก การมีโรคติดต่อทางเพศสัมพันธ์เช่นหนองใน แผลริมอ่อน แผลซิฟิลิซ เริม การติดเชื้อราที่อวัยวะเพศ ทำให้มีอาการระคายเคืองและเจ็บปวดเป็นพักๆ ร่วมกับมีปัสสาวะแสบขัดได้ สาเหตุอื่นๆเช่น การมีปลายเส้นประสาทอักเสบหรือบาดเจ็บ เกิดหลังอุบัติเหตุที่บริเวณท่อปัสสาวะ เกิดหลังการใส่สายสวนปัสสาวะ เป็นต้นหากมีอาการเป็นบ่อยๆ จนรบกวนการใช้ชีวิตประจำวันหรือทำให้ไม่สามารถมีเพศสัมพันธ์ได้ตามปกติ ควรไปพบแพทย์เพื่อตรวจร่างกาย และตรวจคัดกรองโรคติดต่อทางเพศสัมพันธ์ต่อไปเบื้องต้นให้งดการมีเพศสัมพันธ์ไปก่อน ระวังการกระทบกระแทก ใส่เสื้อผ้าที่ระบายอากาศได้ดีไม่อับชื้นและไม่กดรัดบริเวณดังกล่าว